ગૃહપ્રધાને જણાવ્યું હતું કે સંજય દત્તને ૧૪ દિવસની જેલમાંથી પેરોલ કરવામાં આ‍વી હતી. ૮ જાન્યુઆરીના રોજ આ પેરોલ પૂરી થતી હતી. એ દિવસે સૂર્યાસ્ત પહેલા જેલમાં પહોંચી જવાનું હતું. દરમિયાન તેમણે રજા લંબાવવા અરજી કરી હતી અને મંજૂર થશે એવા ભ્રમમાં ઘરે પાછા ચાલ્યા ગયા હતા. આ અંગેના વિવાદને લઈને સંજય દત્તની જેલની સજા લંબાવવી કે કેમ તે અંગે મામલો રાજ્ય સરકારમાં ગયો હતો અને રાજ્ય સરકારે ક્લીન ચીટ આપતા હવે સંજય દત્ત ૨૭મી ફેબ્રુઆરીએ જેલમાંથી છૂટી જશે.